Diari Oficial de la Generalitat Valenciana


Sumari del DOGV 5661, del 17-12-2007 (2007/15826)

ORDE de 23 de novembre de 2007, de la Conselleria d'Educació, per la qual s'acorda l'extinció de l'autorització per cessament d'activitats docents de diversos centres docents de la Comunitat Valenciana.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5661

Data del DOGV
:   17-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/15542


Data del document
:   23-11-2007

Organisme emissor
:   Conselleria d'Educació

Tipus de document
:   Ordre

Descriptors 

:   * Alacant
    * València
    * centre d'ensenyament
    * cessament d'activitat
    * educació preescolar
    * ensenyament professional

ORDE de 23 de novembre de 2007, de la Conselleria d'Educació, per la qual s'acorda l'extinció de l'autorització per cessament d'activitats docents de diversos centres docents de la Comunitat Valenciana. [2007/15354]  
Els expedients en els quals es proposa l'extinció de l'autorització per cessament d'activitats, dels centres docents privats que s'indiquen en l'annex, han sigut incoats d'ofici per la Direcció General d'Ordenació i Centres Docents.  
Els expedients han sigut tramitats per la Direcció Territorial d'Educació corresponent, s'hi ha unit la documentació exigida i hi consten els informes corresponents de la Inspecció Educativa.  
Segons els informes de la Inspecció Educativa els centres han deixat d'impartir els ensenyaments per als quals estaven autoritzats.  
S'ha concedit als interessats un termini d'audiència en compliment de l'article 16.1 del Reial Decret 332/1992.  
El cessament d'activitats docents d'estos centres no comporta cap greu perjuí per a l'interés públic.  
Vista la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
En exercici de les atribucions conferides per l'article 28.e) de la Llei 5/1983, de 30 de desembre, del Consell  
ORDENE  
Únic  
L'extinció de l'autorització per cessament d'activitats docents, a partir del curs 2007/2008, dels centres docents privats que en l'annex es relacionen, d'acord amb els informes emesos.  
DISPOSICIÓ ADDICIONAL ÚNICA  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIONS FINALS  
Primera  
La present orde tindrà els seus efectes a partir del dia següent a la data de publicació en el Diari Oficial de la Comunitat Valenciana, no obstant els seus efectes s'entenen referits a partir del curs escolar 2007/2008.  
Segona  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació segons corresponga.  
València, 23 de novembre de 2007  
El conseller d'Educació  
ALEJANDRO FONT DE MORA TURÓN  
ANNEX  
Codi del centre: 00355658  
Centre: Centre Privat de Formació Professional Específica «Escuela Internacional Nuevas Tecnologías»  
Domicili: Av. Doctor Jiménez Díaz, via de servici 2.  
Localitat: Alacant (03633)  
Província: Alacant  
Titular: Isidro Fernández Ortuño, SL  
Nivell autoritzat: Formació Professional Específica, grau mitjà i superior.  
Nivell en què es proposa l'extinció de l'autorització: Cessament de totes les ensenyances.  
Codi del centre: 67404140  
Centre: Centre Privat de Formació Professional Específica «División Formación, SL»  
Domicili: C. Doctor Fleming, núm.41.  
Localitat: Sax (03292)  
Província: Alacant  
Titular: División Formación, SL  
Nivell autoritzat: Formació Professional Específica, grau mitjà i superior.  
Nivell en què es proposa l'extinció de l'autorització: Cessament de totes les ensenyances.  
Codi del centre: 81740432  
Centre: Centre Privat Estranger «El Limonar International School»  
Domicili: Av. Orihuela, núm.57, Urbanització Los Balcones  
Localitat: Torrevieja (03989)  
Província: Alacant  
Titular: El Limonar International School, SL  
Nivell autoritzat: Ensenyances estrangeres (sistema educatiu nord-americà)  
Nivell en què es proposa l'extinció de l'autorització: Cessament de totes les ensenyances.  
Codi del centre: 82864549  
Centre: Centre Privat de Pàrvuls «Santa María del Mar»  
Domicili: C. platja de Pinedo, núm.2.  
Localitat: València-Pinedo (46164)  
Província: València  
Titular: Francisca Esther González Monzó  
Nivell autoritzat: Pàrvuls  
Nivell en què es proposa l'extinció de l'autorització: Cessament de totes les ensenyances.  
Codi del centre: 57773356  
Centre: Centre Privat de Formació Professional Específica «Escuela de Sistemas Informáticos»  
Domicili: C. General Elio, núm.2.  
Localitat: València (46508)  
Província: València  
Titular: Porttal Inversores, SL  
Nivell autoritzat: Formació Professional Específica, grau superior.  
Nivell en què es proposa l'extinció de l'autorització: Cessament de totes les ensenyances.